Milan sudi Berluskonini oqladi

Milan sudi Italiya sobiq bosh vaziri Silvio Berluskonini o‘ziga tegishli Mediaset televizion kompaniyasida moliyaviy nayranglarni amalga oshirganlik ishi bo‘yicha oqladi. Bu haqda Corriere Della Sera xabar bermoqda.
Hukm 2013 yilning 1 avgust kuni Italiya Kassatsion sudi tomonidan chiqarilgan. O‘shanda Berluskoni to‘rt yillik qamoq jazosiga hukm qilingandi, ulardan uch yili amnistiya bo‘yicha bekor qilindi, Berluskoni yana bir yilni axloq tuzatish ishlarida o‘tkazdi. Nashrning ta'kidlashicha, sobiq bosh vazir oqlangani tufayli yana turli darajalardagi saylovlarga o‘z nomzodini qo‘yishi mumkin.
Eslatib o‘tamiz, avvalroq Italiya sudi 90-yillarda davlat va mafiya o‘rtasida kelishuv bo‘lganini isbotlagandi.